Prienų „Ąžuolo“ progimnazija, savivaldybės biudžetinė įstaiga, Kęstučio g. 45, LT-59129, Prienai, progimnazijos kodas – 190190269, skelbia atranką **pailgintos dienos grupės auklėtojo** pareigoms eiti.

**Pareigybės lygis** – A2;

**Darbo krūvis** – 1 etatas.

**Darbo sutartis** – neterminuota.

**Darbo funkcijos**: pailgintos dienos grupės auklėtojas organizuoja saugią mokinių priežiūrą, kryptingą pažintinę, meninę, sportinę veiklą grupės ir/ar progimnazijos patalpose, lauke; pagal galimybes sudaro sąlygas mokinių saviraiškos poreikiams tenkinti, teikia pagalbą mokiniams atliekant namų darbų užduotis; informuoja tėvus (globėjus, rūpintojus) apie mokinių savijautą, sveikatą, elgesį, veiklą pailgintos dienos grupėje, bendradarbiauja su šeima.

 **Reikalavimai**: aukštasis pedagoginis išsilavinimas. Turi atitikti valstybinės kalbos mokėjimo kategorijų, patvirtintų Lietuvos Respublikos Vyriausybės nutarimu, reikalavimus. Pretendentas siekiantis dirbti pailgintos dienos grupės auklėtoju turi gebėti užtikrinti mokinių saugumą, emociškai saugią ugdymosi aplinką, operatyviai reaguoti į smurtą ir patyčias.

Pareiginio atlyginimo koeficiento dydis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu. Darbo užmokestis mokamas priklausomai nuo išsilavinimo, darbo stažo, kvalifikacijos (pareiginės algos pastovios dalies koeficientas 4,1 – darbo užmokestis 721,00 Eur, pareiginės algos pastovios dalies koeficientas 5,05 – darbo užmokestis 888,00 Eur).

Pretendentas privalo pateikti šiuos dokumentus:

1. Prašymą leisti dalyvauti atrankoje;
2. Asmens tapatybę patvirtinančio dokumento kopiją;
3. Išsilavinimą patvirtinančio dokumento kopiją;
4. Gyvenimo aprašymą.
5. Atrankai pretendentas gali pateikti buvusių darboviečių rekomendacijas.

Pretendentas nuo 2020 m. liepos 1 d. iki 2020 m. rugpjūčio 17 d. gali pateikti dokumentus asmeniškai, siųsti registruotu laišku arba elektroniniu paštu. Dokumentų originalai pateikiami atrankos dieną ir sutikrinti grąžinami pretendentui. Dokumentai priimami Prienų „Ąžuolo“ progimnazijos raštinėje, Kęstučio g. 45, Prienai, LT-59129, darbo dienomis nuo 8.00 iki 14.00 val.

Pretendentų atrankos būdas – pokalbis. Apie tikslų pokalbio laiką ir datą bus pranešta individualiai. Į pokalbį bus kviečiami tik pretendentai, atitinkantys reikalavimus.

Tel. pasiteiravimui:(8 319) 51118, el.p. mokykla@azuolas.prienai.lm.lt.